-----------------------------------------------------------------------
  4. การประกอบธุรกิจของแต่ละสายผลิตภัณฑ์

  -----------------------------------------------------------------------

(1) ลักษณะของผลิตภัณฑ์และบริการ

๏ บริษัท ปทุมไรซมิล แอนด์ แกรนารี จำกัด (มหาชน)

ผลิตภัณฑ์หลักของบริษัทคือข้าวสารบรรจถุงพลาสติกขนาด 2 กิโลกรัม และ 5 กิโลกรัม
ภายใต้เครื่องหมายการค้า “ข้าวมาบุญครอง” “ข้าวภัตตา” และ “ข้าวจัสมินโกลด์”
โดยเฉพาะข้าวถุงยี่ห้อ “มาบุญครอง” ซึ่งมียอดขายประมาณร้อยละ 36 ของรายได้ทั้งหมด
ประกอบไปด้วย ข้าวรวงแก้ว (ข้าวขาวเกรด 100% ชั้น 2), ข้าวหอมมะลิ (เกรด 100% ชั้น
2), ข้าวจัสมินโกลด์ (เกรด 100% ชั้น 1), ข้าวหอมทิพย์ (ข้าวผสมหอมมะลิและข้าวขาว
เป็นข้าวเกรด 100% ชั้น 2), ข้าวรวงทิพย์ (ข้าวขาวเกรด 15%), ข้าวหอมปทุม
(ข้าวหอมปทุมธานีเกรด 100% ชั้น 2), ข้าวกล้องหอมนพคุณ (ข้าวกล้องหอมมะลิเกรด 100%)
และเพิ่มผลิตภัณฑ์ข้าวสารชนิดข้าวบรรจุถุงขนาดกะทัดรัดที่เพิ่มคุณค่าจากธรรมชาติ ด้วยธัญพืชต่าง ๆ
ตรา “ข้าวมาบุญครองพลัส” มี 3 ชนิด ได้แก่ ข้าวห้าสี, ข้าวธัญพืช, และข้าวกระเทียมเห็ดหอม
นอกจากนี้ทางบริษัทได้ออกผลิตภัณฑ์ใหม่คือข้าว “GABA RICE” ภายใต้เครื่องหมายตราสินค้า
“ข้าวมาบุญครองพลัส” ซึ่งเป็นข้าวกล้องงอกหอมมะลิเสริมสุขภาพอีกด้วย

นอกจากนี้บริษัทฯ ยังเป็นผู้ผลิตแป้งข้าวเจ้า แป้งข้าวเหนียว และแป้งชุบทอดกรอบ 3 รสชาติ คือ
รสต้นตำรับ, รสเผ็ดร้อน, และรสพริกไทยดำ เพื่อจำหน่ายในประเทศและส่งออก
สำหรับแป้งที่จำหน่ายในประเทศ บริษัทฯ ได้เปลี่ยนมาใช้เครื่องหมายการค้า “มาบุญครอง”
เพื่อตอกย้ำให้ผู้บริโภคจดจำได้ง่ายขึ้น

ผลิตภัณฑ์พลอยได้ คือ ปลายข้าว กากรำสกัด น้ำมันรำ และขี้เถ้าแกลบ ซึ่งมียอดขายประมาณร้อยละ
22 ของรายได้ทั้งหมด

-   ปลายข้าวมาจากเมล็ดข้าวหักที่เกิดจากการสีข้าว
    ส่วนใหญ่จะขายให้แก่ผู้ส่งออกเพื่อนำไปผสมกับข้าวสารให้ได้คุณภาพตามที่ต้องการ
    นอกจากนี้ปลายที่เป็นประเภทปลายเล็กจะขายให้กับผู้ผลิตอาหารสัตว์เพื่อนำไปทำอาหารสัตว์

-   น้ำมันรำดิบจะเกิดจากการสกัดน้ำมันออกจากรำข้าว
    เพื่อขายให้กับอุตสาหกรรมผลิตน้ำมันพืชภายในประเทศและต่างประเทศ

-   กากรำสกัด เป็นกากรำที่เหลือจากการสกัดน้ำมันดิบออกจากรำสด
    ขายให้แก่ผู้ผลิตอาหารสัตว์ภายในประเทศ

-   ขี้เถ้าแกลบเป็นขี้เถ้าที่เหลือจากการนำแกลบไปเผาเพื่อผลิตไฟฟ้าและไอน้ำใช้ในขบวนการ
    ผลิต ขี้เถ้าแกลบทั้งหมดจะส่งไปจำหน่ายต่างประเทศ เพื่อใช้ในอุตสาหกรรมโลหะ

สิทธิหรือข้อจำกัดในการประกอบธุรกิจ

สัมปทาน

  ๏ บริษัท พีอาร์จี พืชผล จำกัด (ถือหุ้นโดยบริษัท ปทุมไรซมิล แอนด์ แกรนารี จำกัด (มหาชน)
  99.99%) ได้รับสัมปทานประกอบกิจการไฟฟ้าจากกระทรวงพลังงาน เมื่อวันที่ 14 พฤศจิกายน
  2545 โดยสามารถจำหน่ายไฟฟ้าได้ในเขตที่ได้รับสัมปทาน (จำหน่ายให้กับบริษัท ปทุมไรซมิล
  แอนด์ แกรนารี จำกัด (มหาชน) และการไฟฟ้าฝ่ายผลิตแห่งประเทศไทย) สัมปทานนี้มีอายุ 5 ปี

  บริษัทฯ ได้ขออนุญาตต่ออายุใบอนุญาตประกอบกิจการไฟฟ้าพลังงานหมุนเวียน
  หรือพลังงานความร้อนและไฟฟ้าร่วมกัน ขนาดไม่เกิน 10 เมกะวัตต์ โดยกระทรวงพลังงาน
  ได้ออกให้ ณ วันที่ 27 กรกฎาคม 2550 ใช้ได้ถึงวันที่ 13 พฤศจิกายน 2555
  โดยมีระยะเวลาใบอนุญาต 5 ปี ตั้งแต่วันสัมปทานสิ้นสุดลง

  ในช่วงต้นปีของปี 2553
  ราคาผลิตภัณฑ์พลอยได้ประเภทแกลบที่บริษัทใช้เป็นวัตถุดิบเพื่อการผลิตไฟฟ้าให้แก่การไฟฟ้าฝ่ายผลิตและภูมิภาคได้มีราคาสูงขึ้นอย่างต่อเนื่องจนไม่คุ้มทุนที่จะผลิตกระแสไฟฟ้าได้
  บริษัทจึงตัดสินใจหยุดการผลิตกระแสไฟฟ้าตั้งแต่เดือนสิงหาคม 2553 จนปัจจุบันนี้

บัตรส่งเสริมการลงทุน

๏ บริษัท สีมาแพค จำกัด ได้รับการส่งเสริมการลงทุนจากคณะกรรมการส่งเสริมการลงทุนดังนี้

1. ได้รับการส่งเสริมจากคณะกรรมการส่งเสริมการลงทุนในกิจการผลิตถุงพลาสติก ประเภท 6.12
การผลิตภัณฑ์พลาสติกหรือเคลือบพลาสติก ตามบัตรส่งเสริมการลงทุนเลขที่ 1648/2540 ลงวันที่ 17
ตุลาคม 2540

สิทธิประโยชน์ที่สำคัญตามบัตรส่งเสริมการลงทุนดังกล่าวมีดังนี้

1. ได้รับอนุญาตนำคนต่างด้าว ซึ่งเป็นช่างฝีมือผู้ชำนาญการ
เพื่อทำงานเฉพาะตำแหน่งหน้าที่การงานเข้ามาในราชอาณาจักรได้ตามจำนวน
และกำหนดระยะเวลาเท่าที่คณะกรรมการพิจารณาเห็นสมควร

2. ได้รับการยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

3. ได้รับการยกเว้นภาษีเงินได้นิติบุคคล
สำหรับกำไรสุทธิที่ได้รับจากการประกอบกิจการที่ได้รับการส่งเสริมมีกำหนดเวลา 8 ปี
นับแต่วันที่เริ่มมีรายได้จากการประกอบกิจการนั้น

4. ได้รับการยกเว้นไม่ต้องนำเงินปันผลจากกิจการที่ได้รับการส่งเสริม
ซึ่งได้รับยกเว้นภาษีเงินได้นิติบุคคลตามมาตรา 31
ไปรวมคำนวณเพื่อเสียภาษีเงินได้ตลอดระยะเวลาที่ผู้รับการส่งเสริมได้รับยกเว้นภาษีเงินได้นิติบุคคลนั้น

5. ได้รับการลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ 50
ของอัตราปกติมีกำหนด 5 ปี นับจากวันที่พ้นกำหนดระยะเวลาตามมาตรา 31 วรรคหนึ่ง

6. ได้รับอนุญาตให้หักค่าขนส่ง ค่าไฟฟ้า และค่าประปา 2 เท่าของค่าใช้จ่ายดังกล่าว
มีกำหนดระยะเวลา 10 ปี นับแต่วันที่เริ่มมีรายได้จากการประกอบกิจการ

7. ได้รับอนุญาตให้หักเงินลงทุนในการติดตั้ง หรือก่อสร้างสิ่งอำนวยความสะดวกร้อยละ 25
ของเงินลงทุนนอกเหนือไปจากการหักค่าเสื่อมราคาตามปกติ

8. ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

เงื่อนไขสำคัญตามบัตรส่งเสริมการลงทุนสรุปได้ดังนี้

1. เครื่องจักรที่ใช้ในกิจการที่ได้รับการส่งเสริม จะต้องเป็นเครื่องจักรที่ทันสมัย และมีประสิทธิภาพ

2. จะต้องดำเนินการให้แล้วเสร็จพร้อมที่จะเปิดดำเนินการได้ ภายในกำหนดเวลาไม่เกิน 30
เดือน นับแต่วันที่ออกบัตรส่งเสริม

3. จะต้องมีทุนจดทะเบียนที่เรียกชำระเต็มมูลค่าหุ้นแล้วไม่น้อยกว่า 50 ล้านบาท

4. จะต้องตั้งโรงงานในท้องที่จังหวัดนครราชสีมา
โดยสถานที่ตั้งโรงงานจะต้องไม่อยู่ในเขตหวงห้ามตามประกาศผังเมืองรวมของจังหวัด
ทั้งนี้ภายในระยะเวลา 15 ปี นับแต่วันเปิดดำเนินการ จะย้ายไปตั้งในท้องที่อื่นไม่ได้
เว้นแต่จะได้รับอนุญาตจากคณะกรรมการ

5.  ขนาดของกิจการมีกำลังผลิตถุงพลาสติกปีละประมาณ 1,900 ตัน

2.
ได้รับการส่งเสริมจากคณะกรรมการส่งเสริมการลงทุนในกิจการผลิตสิ่งพิมพ์จากฟิล์มพลาสติกประเภท
6.14 กิจการผลิตสิ่งพิมพ์ ตามบัตรส่งเสริมการลงทุนเลขที่ 2104(2)/2549 ลงวันที่ 22
พฤศจิกายน 2549

สิทธิประโยชน์ที่สำคัญตามบัตรส่งเสริมการลงทุนดังกล่าวมีดังนี้

1. ตามมาตรา 25 ให้ได้รับอนุญาตนำคนต่างด้าวซึ่งเป็นช่างฝีมือหรือผู้ชำนาญการ
คู่สมรสและบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

2. ตามมาตรา 26
ให้คนต่างด้าวซึ่งเป็นช่างฝีมือหรือผู้ชำนาญการที่ได้รับอนุญาตให้อยู่ในราชอาณาจักรตามมาตรา 25
ได้รับอนุญาตทำงานเฉพาะตำแหน่งหน้าที่การทำงานที่คณะกรรมการให้ความเห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร

3. ตามมาตรา 28 ให้ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

4. ตามมาตรา 31 วรรคหนึ่ง
ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
100 ของเงินลงทุน ไม่รวมค่าที่ดินและทุนหมุนเวียนมีกำหนดเวลาแปดปี
นับแต่วันที่เริ่มมีรายได้จากการประกอบกิจการนั้น

วรรคสาม รายได้ที่ต้องนำมาคำนวณกำไรสุทธิที่ได้จากการประกอบกิจการตามวรรคหนึ่ง
ให้รวมถึงรายได้จากการจำหน่ายผลพลอยได้ ได้แก่ เศษหรือของเสียจากขบวนการผลิต

วรรคสี่
ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคลตามวรรคหนึ่ง
ผู้ได้รับการส่งเสริมจะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลมีกำหนดเวลาไม่เกินห้าปีนับแต่วันพ้นกำหนดเวลานั้น
โดยจะเลือกหักจากกำไรสุทธิของปีใดปีหนึ่งหรือหลายปีก็ได้

5. ตามมาตรา 34
ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลตามมาตรา
31
ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

6. ตามมาตรา 35 (3)
ให้ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละยี่สิบห้าของเงินลงทุน
นอกเหนือไปจากการหักค่าเสื่อมราคาตามปกติ

7. ตามมาตรา 36 (1)
ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออกเป็นระยะเวลาห้าปี
นับแต่วันนำเข้าครั้งแรก

8. ตามมาตรา 36 (2)
ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลาห้าปี
นับแต่วันที่นำเข้าครั้งแรก

เงื่อนไขสำคัญตามบัตรส่งเสริมการลงทุนสรุปได้ดังนี้

1. เครื่องจักรที่ใช้ในกิจการที่ได้รับการส่งเสริมต้องเป็นเครื่องจักรใหม่

2. จะต้องมีทุนจดทะเบียนไม่น้อยกว่าห้าสิบล้านบาท
โดยจะต้องชำระเต็มมูลค่าหุ้นก่อนวันเปิดดำเนินการ

3. บุคคลผู้มีสัญชาติไทยจะต้องถือหุ้นรวมทั้งสิ้นไม่น้อยกว่าร้อยละห้าสิบเอ็ด ของทุนจดทะเบียน

4. ขนาดของกิจการมีกำลังการผลิตสิ่งพิมพ์จากฟิล์มพลาสติก เช่นบรรจุภัณฑ์ เป็นต้น ปีละประมาณ
34,000,000 ตารางเมตร

5. ภาษีเงินได้นิติบุคคลที่ได้รับยกเว้นตามมาตรา 31 วรรคหนึ่งและวรรคสาม มีมูลค่าไม่เกิน
11,000,000 บาท ทั้งนี้
จะปรับเปลี่ยนตามจำนวนเงินลงทุนโดยไม่รวมค่าที่ดินและทุนหมุนเวียนที่แท้จริงในวันเปิดดำเนินการตามโครงการที่ได้รับการส่งเสริม

6. จะต้องดำเนินการให้ได้รับใบรับรองระบบคุณภาพตามมาตรฐาน ISO 9000
หรือมาตรฐานสากลอื่นที่เทียบเท่า ภายใน 2 ปี นับแต่วันที่เปิดดำเนินการ

7. จะต้องตั้งโรงงานในท้องที่จังหวัดนครราชสีมา
โดยสถานที่ตั้งโรงงานจะต้องไม่อยู่ในเขตหวงห้ามตามประกาศผังเมืองรวมของจังหวัด
ทั้งนี้ภายในระยะเวลา 15 ปี นับแต่วันเปิดดำเนินการ จะย้ายไปตั้งในท้องที่อื่นมิได้

(1) การตลาดและภาวการณ์แข่งขัน

8 ภาพรวมการตลาด

  ปี 2552/2553 ที่ผ่านมา ได้เกิดเหตุการณ์หลากหลายที่ก่อให้เกิดการเปลี่ยนแปลงในหลายๆ
  ด้านของการตลาดทั้งภายในประเทศและต่างประเทศ
  เหตุการณ์สำคัญที่ไม่อาจละเลยและต้องกล่าวถึง เนื่องจากส่งผลกระทบในวงกว้างต่อสถานการณ์
  คือเหตุการณ์ชุมนุมในสถานที่สาธารณะหลายแห่งตั้งแต่ปลายปี 2552
  และมีการชุมนุมยืดเยื้อตั้งแต่เดือนมีนาคม 2553
  ที่ย่านราชประสงค์ซึ่งเป็นย่านเศรษฐกิจที่สำคัญและถือได้ว่าเป็นศูนย์กลางหรือใจกลางของกรุงเทพฯ
  ส่งผลให้เกิดการปิดชั่วคราวของห้างสรรพสินค้าและโรงแรมหลายแห่ง
  ซึ่งในเวลาต่อมาเหตุการณ์ดังกล่าวได้รุนแรงมากขึ้นจนเกิดเป็นเหตุจลาจล มีการเผาสถานที่ต่าง
  ๆ ทั้งของภาครัฐและเอกชน
  ทำให้เกิดเหตุวุ่นวายและเศรษฐกิจเสียหายอย่างที่ไม่เคยเกิดขึ้นมาก่อน
  เป็นเหตุให้สภาพเศรษฐกิจที่เริ่มฟื้นตัวตั้งแต่ปลายปี2552 เริ่มหยุดชะงัก
  เพื่อรอดูท่าทีของรัฐบาลว่ามีวิธีการจัดการอย่างไร ในที่สุดเหตุการณ์ต่าง ๆ ก็ได้คลี่คลายลง
  แต่ก็ยังไม่ถือว่าเกิดความสงบเรียบร้อยทั้งหมด ยังคงมีการเกิดความไม่สงบอยู่เป็นระยะ

  สำหรับภาพรวมการตลาดในสินค้าเกษตรอุตสาหกรรมในปีนี้
  สินค้าเกษตรอุตสาหรรมเกือบทั้งหมดทุกประเภทมีราคาสูงขึ้นยกเว้นสินค้าข้าว
  เนื่องจากตลาดทั้งในและต่างประเทศมีความต้องการสูงสำหรับธัญพืชทั้งข้าวโพด ถั่วเหลือง
  ถั่วเขียว มันสำปะหลัง น้ำตาล
  แต่ข้าวนั้นมีปัจจัยหลายประการที่ทำให้ไม่สามารถเป็นไปตามกลไกตลาดปกติ
  เพราะประเทศไทยมีสต็อกคงเหลืออยู่เป็นจำนวนสูงถึง 5-6
  ล้านตันข้าวสารและยังไม่มีนโยบายการจัดการที่แน่นอน
  ส่งผลให้ลูกค้าต่างประเทศชะลอคำสั่งซื้อจากไทยและหันไปซื้อจากประเทศเวียดนาม
  ซึ่งมีราคาถูกกว่าและในระหว่างปีที่ผ่านมาเวียดนามได้ลดค่าเงินตนเองถึง 4-5 ครั้ง
  ทำให้เมื่อเทียบกับค่าเงินของไทยซึ่งแข็งค่าเพิ่มขึ้นมาโดยตลอดตั้งแต่ต้นปีมีช่วงห่างกันถึงประมาณ
  20-25% ในสกุลเงินดอลลาร์สหรัฐอเมริกา
  ส่งผลให้ราคาข้าวไทยทั้งในและต่างประเทศมีราคาต่อหน่วยที่ลดลงเป็นสาเหตุทำให้ปริมาณการสีข้าวในประเทศลดต่ำลง
  อีกทั้งยังไม่มีโครงการรับจำนำข้าวเปลือกจากรัฐบาล
  เนื่องจากมีการเปลี่ยนแปลงวิธีช่วยเหลือเกษตรกรโดยใช้การประกันรายได้แทนจึงไม่จำเป็นต้องมีการรับจำนำข้าวและไม่มีการแปรสภาพข้าวเปลือก
  ซึ่งเป็นสาเหตุทำให้ผลิตภัณฑ์พลอยได้ประเภทแกลบ รำ และปลายข้าวขาว มีราคาสูงขึ้นผิดปกติ

  ในส่วนของข้าวสารหอมมะลินั้น ภายหลังจากวิกฤตอาหารเมื่อปี 2551 ราคาได้ปรับลดลงมาบ้าง
  แต่เนื่องจากปริมาณความต้องการของตลาดภายในประเทศมีเพิ่มขึ้น
  และมีการส่งเสริมการตลาดจากรัฐบาลให้เป็นข้าวที่มีมูลค่าสูงเพื่อส่งออก
  รวมถึงปริมาณการเพาะปลูกมีจำกัดเพียงปีละ 1 ครั้ง จึงทำให้ราคาต้นข้าวเป็นไปตามกลไกตลาด
  ยกเว้นเพียงปลายข้าวหอมมะลิ ซึ่งประเทศเวียดนามได้มีการผลิตพันธุ์ข้าวหอมราคาถูกขึ้น
  ทำให้ลูกค้าต่างประเทศหันไปบริโภคแทนปลายข้าวหอมมะลิของไทย

8 กลยุทธ์ทางการตลาด

  ในปี 2552 และ 2553 นี้ บริษัทฯ
  ใช้กลยุทธ์การตลาดเพื่อที่จะรักษาและเพิ่มส่วนแบ่งการตลาดให้ได้มากที่สุด
  โดยใช้งบประมาณให้มีประสิทธิภาพมากที่สุดเพื่อให้เกิดผลกระทบ
  ต่อผลประกอบการของบริษัทให้น้อยที่สุด

1.  ด้านผลิตภัณฑ์ : “ข้าวมาบุญครอง” และ “ข้าวมาบุญครอง พลัส”
    ยังเป็นสินค้าที่มีคุณภาพสูงทำให้ผู้บริโภคมีความเชื่อมั่นต่อตราสินค้าอยู่ตลอดเวลา
    แต่อย่างไรก็ตามบริษัทฯ ยังติดตามความต้องการของผู้บริโภคอย่างใกล้ชิด
    เพื่อปรับปรุงคุณภาพผลิตภัณฑ์ให้ตรงตามความต้องการของลูกค้าตลอดเวลา
    ดังนั้นในปีที่ผ่านมาบริษัทฯจึงได้ออกผลิตภัณฑ์ข้าวหอมมะลิเกรดมีข้าวหัก 5% และ 10%
    รวมถึงการเพิ่มการบรรจุในรูปกระสอบ 15 และ 49 กก. สำหรับร้านค้าส่งต่างจังหวัด
    มีการปรับรูปแบบบรรจุภัณฑ์ของข้าวกล้องงอกหอมมะลิให้ดูสวยงามมากยิ่งขึ้น
    พร้อมทั้งเพิ่มตรารับรองมาตรฐานของสินค้าที่ได้รับความเชื่อมั่นจากผู้บริโภคประจำปี 2010
    ลงบนบรรจุภัณฑ์สำหรับสินค้าในส่วนของข้าวหอมมะลิ และ ข้าวขาวอีกด้วย
    รวมถึงยังได้มีการปรับปรุงรูปแบบของบรรจุภัณฑ์ให้ทันสมัยอยู่ตลอดเวลา
    นอกจากนี้ในส่วนของบริษัท อินโนฟู้ด (ไทยแลนด์) จำกัด
    ซึ่งเป็นบริษัทร่วมยังได้ออกสินค้าเพิ่มมูลค่าให้แก่ผู้บริโภคได้แก่น้ำมันรำข้าว
    และจมูกข้าวหอมมะลิอินทรีย์บรรจุแคปซูล
    ที่ได้รับการรับรองมาตรฐานจากทั้งสถาบันเกษตรอินทรีย์ในประเทศและต่างประเทศ
    ว่าเป็นสินค้าที่ปราศจากสารพิษและสารเคมีทุกชนิด ในตราสินค้า “มาบุญครอง พลัส”
    โดยใช้ชื่อว่า นูทรา โอริส เท็น

2.  ด้านราคา การตั้งราคาสินค้า :
    ยังคงทำให้ผู้บริโภครู้สึกคุ้มค่าและสร้างความพอใจให้แก่ผู้บริโภคเมื่อเปรียบเทียบกับราคาของคู่แข่งในระดับเดียวกัน
    และได้ทำการส่งเสริมการขายโดย
    ลดราคาสินค้าในบางช่วงเวลาสำหรับช่องทางจำหน่ายในแต่ละช่องทาง
    รวมถึงมีการให้เครดิตและการชำระเงินแก่ลูกค้าด้วยเงื่อนไขที่ดีที่สุดตามประเภทของร้านค้า

3.  ด้านการจัดจำหน่าย : บริษัทฯ ได้เพิ่มพื้นที่ในร้านค้าต่าง ๆ ทั้งในซุปเปอร์มาร์เก็ต
    ห้างสรรพสินค้าห้างโมเดิร์นเทรด ร้านสะดวกซื้อ
    และเพิ่มจำนวนร้านค้าส่งและปลีกในตลาดทั่วไป
    เพื่อให้ผลิตภัณฑ์ของบริษัทมีวางจำหน่ายมากกว่าผลิตภัณฑ์ของบริษัทอื่น

4.  ด้านการตลาดและประชาสัมพันธ์ : บริษัทฯ
    ยังจัดกิจกรรมการตลาดและประชาสัมพันธ์อย่างสม่ำเสมอ
    โดยในปีที่ผ่านมาบริษัทได้ใช้การประชาสัมพันธ์ผ่านสื่อวิทยุ
    สื่อเสียงตามสายในห้างสรรพสินค้าที่จำหน่าย สื่อโฆษณาด้านข้างรถประจำทางปรับอากาศ
    และภายในรถ เพื่อให้ผู้บริโภคได้รับทราบความแตกต่างด้านคุณภาพสินค้าของบริษัท
    ที่ได้รับการรับรองมาตรฐานจากองค์กรและสถาบันต่างๆ
    รวมถึงประชาสัมพันธ์ให้ผู้บริโภคมีความเข้าใจในแต่ละประเภทและชนิดสินค้าของข้าวสารบรรจุถุงเพิ่มขึ้นอีกด้วย
    นอกจากนี้ ยังมีการจัดการส่งเสริมการขายด้วยตนเอง
    โดยการออกงานแสดงสินค้าในสถานที่ต่างๆ ทั้งของภาครัฐและเอกชน การจัดทำสื่อสิ่งพิมพ์
    เครื่องมือการขายและป้ายโฆษณาให้แก่ร้านค้าส่ง
    พร้อมทั้งร่วมมือกับพันธมิตรและหน่วยงานราชการ

  เพื่อให้การขายครอบคลุมช่องทางการจำหน่ายให้มากขึ้น บริษัทฯ
  จัดให้มีหน่วยขายเฉพาะกลุ่มลูกค้าสถาบัน เช่น โรงงาน โรงเรียน โรงแรม และร้านอาหาร
  เป็นต้น หน่วยขายเฉพาะตลาดต่างจังหวัด ร้านค้าส่งและร้านค้าปลีก
  หน่วยขายสำหรับตลาดต่างประเทศ และหน่วยขายเฉพาะร้านซูเปอร์สโตร์ นอกจากนี้ทางบริษัทฯ
  ได้ว่าจ้างทีมที่ปรึกษาด้านการตลาด เพื่อมาทำการตลาดให้บริษัทฯ
  เพื่อประชาสัมพันธ์ผลิตภัณฑ์ของบริษัทที่มีอยู่เดิม
  และปรับปรุงกลยุทธ์ในการทำตลาดสำหรับสินค้าใหม่ ๆ ของบริษัทฯ

8 สภาวะตลาดข้าวสารบรรจุถุงพลาสติก

สภาพการแข่งขัน

สถานภาพและศักยภาพในการแข่งขันและแนวโน้มภาวะอุตสาหกรรมของตลาดข้าวสารบรรจุถุงพลาสติก

  บริษัทฯ มีขบวนการผลิตที่ครบวงจรตั้งแต่การสีข้าวจนกระทั่งการบรรจุลงถุง
  และยังมีบริษัทย่อยในการผลิตบรรจุภัณฑ์ด้วยตนเอง ดังนั้นต้นทุนการผลิตต่อรายได้รวมของบริษัทฯ
  จึงต่ำ ซึ่งบริษัท ซึ่งยังถือว่าเป็นข้อได้เปรียบของบริษัทฯ ต่อคู่แข่งรายอื่น ๆ

  แต่เนื่องจากในปีที่ผ่านมาราคาข้าวเปลือกมีความผันผวนและสวนทางกับราคาข้าวสารวัตถุดิบในตลาด
  เป็นเหตุให้ราคาข้าวสารวัตถุดิบชนิดข้าวขาวของบริษัทมีต้นทุนไม่ได้เปรียบเท่าที่ควร
  เหมือนที่ผ่านมา

  แต่อย่างไรก็ตามผู้บริโภคคงมีความนิยมที่จะซื้อข้าวสารบรรจุถุง ตรา “ข้าวมาบุญครอง”
  ของบริษัทเพิ่มขึ้น ๆ เนื่องจากสินค้าข้าวบรรจุถุงของบริษัทฯ นอกจากจะมีคุณภาพที่สม่ำเสมอ
  และมีความสะอาดกว่าข้าวสารบรรจุถุงและกระสอบของคู่แข่งแล้ว
  ผู้บริโภคยังมั่นใจได้ว่าจะได้สินค้าชนิดและประเภทตรงตามที่ได้ระบุไว้ที่หน้าถุง
  และประกอบกับผู้บริโภคได้ให้ความเชื่อถือบริษัทที่เป็นผู้ผลิตข้าวสารบรรจุถุงรายแรกที่บุกเบิกตลาดมาตั้งแต่ปี
  2527 จนมีชื่อเสียงเป็นที่ติดปากของผู้บริโภค
  อีกทั้งบริษัทยังเป็นผู้เดียวที่ได้รับการรับรองมาตรฐานดีพิเศษของข้าวสารหอมมะลิบรรจุถุงจากกรมการค้าภายใน
  กระทรวงพาณิชย์ พร้อมทั้งยังได้รับรางวัลตราสินค้าที่ผู้บริโภคให้ความเชื่อมั่นประจำปี 2010
  (Trusted Brand) จากนิตยสาร Reader’s Digest
  ที่ได้สำรวจความนิยมจากผู้บริโภคทั่วประเทศ

  บริษัทฯ เน้นเรื่องของคุณภาพและความสะอาดในทุกขั้นตอนของการผลิต ปัจจุบันบริษัทฯ
  ยังได้รับการรับรองคุณภาพมาตรฐานสากล ISO9001:2008
  และในส่วนโรงบรรจุข้าวถุงได้รับการรับรองในด้านคุณภาพความปลอดภัยของอาหาร (HACCP)
  และได้รับการรับรองในด้านระบบการจัดการ และควบคุมการผลิตอาหารให้ปลอดภัย (GMP)
  ซึ่งนับว่าเป็นโรงบรรจุข้าวถุงแห่งแรกในประเทศไทยที่ได้รับการรับรอง GMP
  ประเภทโรงบรรจุข้าวถุง ทำให้บริษัทฯ
  ได้รับโล่รางวัลการผลิตข้าวสารหอมมะลิบรรจุถุงที่มีคุณภาพได้มาตรฐานสม่ำเสมอเป็นประจำทุกปี
  จากกรมการค้าภายใน กระทรวงพาณิชย์ ตั้งแต่ปี 2547 ต่อเนื่องเป็นระยะเวลา 5 ปีติดต่อกัน
  และบริษัท อินโนฟู้ด (ไทยแลนด์) จำกัด
  ซึ่งเป็นบริษัทร่วมในเครือก็ยังได้รับรางวัลนวัตกรรมข้าวไทย
  จากมูลนิธิข้าวไทยร่วมกับนิตยสารข้าวไทย อีกด้วย

  การที่ผู้บริโภคให้ความเชื่อถือในตราสินค้าของบริษัทฯ ทำให้บริษัทฯมีศักยภาพในการเป็น
  ผู้จำหน่ายในระดับผู้นำสำหรับส่วนแบ่งการตลาดภายในประเทศ
  และทำให้ข้าวมาบุญครองมียอดขาย ที่ดีตลอดมา

แนวโน้มภาวะอุตสาหกรรมของตลาดข้าวสารบรรจุถุงพลาสติก

  ตลาดข้าวสารบรรจุถุงยังคงมีแนวโน้มที่เติบโตและมีโอกาสขยายตัวเพิ่มขึ้น
  โดยเฉพาะในช่องทางค้าปลีกสมัยใหม่
  เนื่องจากพฤติกรรมของผู้บริโภคที่เปลี่ยนแปลงไปโดยหันไปจับจ่ายใช้สอยเครื่องอุปโภคบริโภคผ่านทางช่องทางดังกล่าวเพิ่มขึ้น
  ประกอบกับขนาดของครอบครัวที่มีขนาดเล็กลง
  รวมถึงการแข่งขันของผู้ผลิตแต่ละรายจะมีผลในการกระตุ้นตลาดให้มีการเติบโตอย่างรวดเร็ว

  อย่างไรก็ตามตลาดได้ทวีการแข่งขันมากขึ้น
  เนื่องจากการเติบโตของตลาดข้าวสารบรรจุถุงโดยเฉพาะในเขตกรุงเทพฯและตามเมืองใหญ่ในแต่ละภาค
  สำหรับการแข่งขันในตลาดข้าวบรรจุถุง
  มีหลายบริษัทใช้กลยุทธ์ทางการตลาดเพื่อเป็นสื่อในการสร้างชื่อเสียงและภาพพจน์ของสินค้า เช่น
  การจัดส่งเสริมการขายด้วยการแจกรางวัล การเพิ่มปริมาณบรรจุ
  การแถมสินค้าที่ผู้บริโภคมีความต้องการใช้ในชีวิตประจำวัน
  การเพิ่มขนาดบรรจุภัณฑ์ให้มีขนาดบรรจุทั้งใหญ่ขึ้นและเล็กลงเพื่อให้เหมาะแก่การดำเนินชีวิตของผู้บริโภค
  การเพิ่มคุณค่าของข้าวสารด้วยการเติมวิตามินหรือการเคลือบสารอาหารชนิดต่างๆบนเมล็ดข้าว
  รวมถึงใช้การประชาสัมพันธ์เพิ่มขึ้นเพื่อให้ผู้บริโภครับทราบถึงคุณภาพและมาตรฐานของข้าวสารบรรจุถุงแต่ละชนิด

  ส่วนช่องทางการจำหน่ายข้าวถุงไปสู่ผู้บริโภคขั้นสุดท้ายทั้งในเขตกรุงเทพฯและต่างจังหวัดนั้น
  นอกจากจะสามารถหาซื้อได้จากร้านขายของชำซึ่งเป็นร้านใกล้บ้าน ห้างสรรพสินค้า
  ห้างไฮเปอร์มาร์เก็ต ห้างดิสเค้าท์สโตร์ หรือซุปเปอร์มาร์เก็ตแล้ว
  ปัจจุบันยังมีการบริการจัดส่งถึงบ้านและส่งทางไปรษณีย์สำหรับข้าวบรรจุขนาดเล็กอีกด้วย

การจำหน่ายและช่องทางการจำหน่าย

ผลิตภัณฑ์ข้าวสาร

1.  การจัดหน่ายภายในประเทศ : บริษัทได้จำหน่ายข้าวสารบรรจุถุงภายใต้เครื่องหมายการค้า
    “ข้าวมาบุญครอง” และ ”ข้าวมาบุญครอง พลัส” ในเขตกรุงเทพฯ และปริมณฑล
    ประมาณร้อยละ 80 ของการจำหน่ายข้าวสารในประเทศทั้งหมด ส่วนที่เหลือเป็นอีกร้อยละ 20
    เป็นการจำหน่ายในพื้นที่อื่นๆ ทั่วประเทศ บริษัทฯ ได้แบ่งช่องทางการจำหน่ายเป็น 3 ประเภท
    คือ

  1.1 ร้านค้าขายส่ง : บริษัทฯ มียอดจำหน่ายร้อยละ 45
  ของยอดจำหน่ายข้าวสารในประเทศทั้งหมด
  ซึ่งแต่ละร้านค้าส่งจะมีลูกค้าหรือร้านค้าปลีกอีกประมาณ 50-100 ราย
  ร้านค้าส่งส่วนใหญ่จะเป็นร้านค้าที่มีความสัมพันธ์ทางด้านการค้ากับบริษัทฯ เป็นเวลายาวนาน
  แผนการในอนาคต บริษัทฯ
  จะพยายามเพิ่มร้านค้าส่งให้มากขึ้นเพื่อเป็นการกระจายข้าวถุงของบริษัทฯ
  ไปยังผู้บริโภคได้อย่างทั่วถึงทุกพื้นที่

  1.2 เครือข่ายค้าปลีกและค้าส่งสมัยใหม่ เครือข่ายซุปเปอร์มาร์เก็ต และสหกรณ์ : บริษัทฯ
  มียอดจำหน่ายร้อยละ 45 ของการจำหน่ายข้าวสารในประเทศทั้งหมด
  โดยปัจจุบันพฤติกรรมของผู้บริโภคเปลี่ยนเป็นใช้บริการในเครือข่ายร้านค้าปลีกค้าส่งสมัยใหม่และซุปเปอร์มาร์เก็ตมากขึ้น
  เนื่องจากมีความสะดวกและมีสาขาที่เพิ่มมากขึ้นทุกวัน บริษัทฯ
  มีแผนการขยายตลาดไปตามสาขาต่าง ๆที่เพิ่มขึ้นของเครือข่ายต่างๆ ทุกเครือข่ายทั่วประเทศ

  1.3 การขายตรง : บริษัทฯ มียอดจำหน่ายร้อยละ 10
  ของการจำหน่ายข้าวสารในประเทศทั้งหมด โดยจำหน่ายสำหรับร้านอาหารเครือข่าย
  โรงงานอุตสาหกรรม โรงแรม โรงพยาบาล เป็นต้น

2.  การวางจำหน่ายเพื่อการส่งออก : บริษัทฯ ส่งออกข้าวหอมมะลิเป็นส่วนใหญ่
    แต่ในปีที่ผ่านมาได้มีการเพิ่มตลาดข้าวขาว ซึ่งยอดส่งออกมีแนวโน้มที่จะสูงขึ้นทุกปี
    ในปีนี้บริษัทจะหันมาเน้นการส่งออกต่างประเทศให้เพิ่มมากขึ้น
    โดยตั้งเป้ามียอดการส่งออกผลิตภัณฑ์ข้าวสารในปีนี้เป็นร้อยละ 40
    ของการจำหน่ายผลิตภัณฑ์ข้าวสารทั้งหมด

ผลิตภัณฑ์พลอยได้ (By-Products)

1.  ปลายข้าว : บริษัทฯ
    นำบางส่วนไปผลิตแป้งข้าวเจ้าและแป้งข้าวหอมมะลิและส่วนที่เหลือทั้งหมดจำหน่ายให้กับผู้ส่งออกข้าวสารไปต่างประเทศ
    และ ผู้ผลิตผลิตภัณฑ์อาหารต่างๆ ภายในประเทศ เช่น บริษัท แคปปิตัสซีเรียลส์ จำกัด
    และบริษัท นำเชา จำกัด บริษัท ยูนิลีเวอร์ จำกัด เป็นต้น

2.  น้ำมันรำดิบ : บริษัทฯได้มีการจำหน่ายให้กับบริษัทในประเทศญี่ปุ่นเป็นส่วนใหญ่
    และมีบางส่วนขายภายในประเทศให้แก่อุตสาหรรมผลิตน้ำมันรำข้าวสำเร็จรูปเพื่อปรุงอาหาร
    เช่น บริษัท น้ำมันพืชสุรินทร์ จำกัด บริษัท กมลกิจ จำกัด บริษัท คาร์กิลล์ จำกัด เป็นต้น

3.  กากรำสกัด : บริษัทฯ ได้จำหน่ายโดยตรงให้กับอุตสาหรรมผลิตอาหารสัตว์ เช่น บริษัท
    กรุงเทพโปรดิ๊วส จำกัด (มหาชน) บริษัท เจริญโภคภัณฑ์อาหารสัตว์ จำกัด เป็นต้น

4.  ขี้เถ้าแกลบ : บริษัทฯ ได้จำหน่ายโดยตรงไปต่างประเทศทั้งหมด

5.  การผลิตไฟฟ้า : บริษัทฯ มีการผลิตไฟฟ้าประมาณ 7 เมกกะวัตต์ เพื่อใช้ภายใน
    และส่วนที่เหลือส่งจำหน่ายให้แก่การไฟฟ้าฝ่ายผลิตเพื่อกระจายให้แก่สาธารณะต่อไป

ลักษณะลูกค้าและกลุ่มลูกค้าเป้าหมาย

  ส่วนใหญ่แล้วลูกค้าที่มีการติดต่อซื้อขายกับบริษัทฯ นั้น
  จะมีความสัมพันธ์ที่ดีกันมานานและลูกค้าที่จำหน่ายข้าวสารทั้งภายใน และภายนอกประเทศ
  ก็มีความเชื่อมั่นในผลิตภัณฑ์ข้าวสารของบริษัทฯ
  ทำให้เมื่อนำผลิตภัณฑ์ไปขายต่อผู้บริโภคก็สามารถขายได้คล่องกว่าผลิตภัณฑ์จากบริษัทอื่น ๆ
  และเมื่อถึงคราวที่ผู้บริโภคมีความนิยมต่อตัวผลิตภัณฑ์เปลี่ยนแปลงไป เช่น
  มีความต้องการประเภทข้าวสารที่เปลี่ยนแปลงไปหรือลักษณะการบรรจุ
  ลูกค้าก็จะนำข้อมูลเหล่านี้มาแจ้งกับบริษัทฯ เพื่อบริษัทฯ จะได้ตอบสนองความต้องการของผู้บริโภค

  ในช่วงสามปีที่ผ่านมามีการขายให้แก่ลูกค้ารายใหญ่ 10 รายแรก คิดเป็นร้อยละ 35
  ของยอดขายทั้งหมด และไม่มีรายใดรายหนึ่งมียอดขายเกินร้อยละ 30 ของยอดขายเป็นเวลา 3
  ปีติดต่อกัน

(2) การจัดหาผลิตภัณฑ์หรือบริการ

  ∆ กำลังการผลิตและปริมาณการผลิต

บริษัท ปทุมไรซมิล แอนด์ แกรนารี จำกัด (มหาชน)

  ที่ตั้งโรงงานเลขที่ 88 หมู่ 2 ถนนติวานนท์ ตำบลบางกะดี อำเภอเมือง จังหวัดปทุมธานี 12000
  มีกำลังการผลิตดังนี้

  Ê การสีข้าวเปลือก กำลังการผลิต 320,000 ตันต่อปี

  Ê การสกัดรำดิบ กำลังการผลิต 32,000 ตันต่อปี

  Ê การบรรจุข้าวสารลงถุง กำลังการผลิต 175,000 ตันต่อปี

ที่ตั้งโรงงานเลขที่ 109/3 หมู่ 14 ถนนมิตรภาพ กม. 199 ตำบลลาดบัวขาว อำเภอสีคิ้ว จังหวัดนครราชสีมา 30340 มีกำลังการผลิตดังนี้

  Ê การผลิตแป้งข้าว กำลังการผลิต 10,000 ตันต่อปี

บริษัท พีอาร์จี พืชผล จำกัด

  ที่ตั้งโรงงานเลขที่ 88 หมู่ 2 ถนนติวานนท์ ตำบลบางกะดี อำเภอเมือง จังหวัดปทุมธานี 12000
  เครื่องจักรและไซโลของบริษัทฯ
  ที่ให้บริการเช่ามีขนาดบรรจุและความสามารถทางเครื่องจักรดังนี้

1.  ไซโลปูน สำหรับข้าวเปลือกขนาดบรรจุรวม 60,000 ตัน จำนวน 28 ถัง

1.  ไซโลเหล็ก สำหรับข้าวเปลือกขนาดบรรจุรวม 10,000 ตัน จำนวน 15 ถัง

2.  ไซโลข้าวสาร ขนาดบรรจุรวม 12,000 ตัน จำนวน 15 ถัง

3.  โกดังเก็บข้าวสาร ขนาดบรรจุรวม 30,000 ตัน จำนวน 5 หลัง

4.  เครื่องอบข้าว สามารถอบข้าวได้ 100 ตัน/ชั่วโมง

5.  ระบบการลำเลียงข้าวเปลือก สามารถลำเลียงข้าวเปลือกได้ 200 ตัน/ชั่วโมง

6.  ท่าเรือ เพื่อขนถ่ายสินค้าขนาด 3,000 ตัน/วัน

7.  เครื่องจักรไอน้ำ สามารถผลิตไอน้ำและผลิตกระแสไฟฟ้าได้ 9.24 เมกกะวัตต์

  โดยเฉลี่ยตลอดปี ไซโลจะบรรจุข้าวเปลือกได้ประมาณ 70% ของขนาดบรรจุ

บริษัท อินโนฟู้ด (ไทยแลนด์) จำกัด 

ที่ตั้งโรงงานเลขที่ 88 หมู่ 2 ถนนติวานนท์ ตำบลบางกะดี อำเภอเมือง จังหวัดปทุมธานี 12000 มีกำลังการผลิตดังนี้

  Ê การบรรจุข้าวกาบาลงถุง กำลังการผลิต 60 ตันต่อปี

บริษัท ราชสีมาไรซ์ จำกัด 

ที่ตั้งโรงงานเลขที่ 109 หมู่ 14 ถนนมิตรภาพ กม. 199 ตำบลลาดบัวขาว อำเภอสีคิ้ว จังหวัดนครราชสีมา 30340 มีกำลังการผลิตดังนี้

  Ê การบรรจุข้าวสารลงถุง กำลังการผลิต 100,000 ตันต่อปี

บริษัท สีมาแพค จำกัด 

ที่ตั้งโรงงานเลขที่ 109/2 หมู่ 14 ถนนมิตรภาพ กม. 199 ตำบลลาดบัวขาว อำเภอสีคิ้ว จังหวัดนครราชสีมา 30340 มีกำลังการผลิตดังนี้

  Ê การผลิตถุงพลาสติก กำลังการผลิต 1,440 ตันต่อปี

  ∆ วัตถุดิบและผู้จำหน่ายวัตถุดิบ (Supplier)

  วัตถุดิบหลักที่ใช้ในการผลิต คือข้าวเปลือก ซึ่งสามารถแบ่งเป็นประเภทใหญ่ ๆ ดังนี้

  1. ข้าวเปลือกนาปี (Rained Rice) คือข้าวเกิดการทำนาปีละครั้ง
  จะปลูกได้ระหว่างเดือนพฤษภาคม-ตุลาคม
  และสามารถเก็บเกี่ยวพร้อมทั้งจำหน่ายสู่ตลาดได้ตั้งแต่เดือนธันวาคม-กุมภาพันธ์
  ข้าวเปลือกนาปีเป็นข้าวที่มีรสชาดดีในการบริโภค คือเมื่อสีเป็นข้าวสาร หุงแล้วนุ่ม ไม่แฉะ
  เก็บรักษาดี เพราะมีความชื้นต่ำ มีลักษณะเป็นข้าวหนัก (ข้าวที่มีอายุเก็บเกี่ยวตั้งแต่ 120
  วันขึ้นไป นับตั้งแต่เพาะกล้า) ซึ่งส่วนใหญ่นิยมบริโภคภายในประเทศ

  2. ข้าวเปลือกนาปรัง (Off-Season Rice) คือข้าวที่ปลูกนอกฤดูกาลทำนาปกติ
  สามารถปลูกได้ตลอดปี คือปีละ 2-3 ครั้ง
  เนื่องจากสามารถปลูกได้ในที่ลุ่มและพื้นที่ที่มีการชลประทานทั่วถึง
  ข้าวเปลือกนาปรังเป็นข้าวที่มีความชื้นสูง ต้องนำเข้าอบให้แห้ง
  เพื่อไม่ให้เป็นเชื้อรามีลักษณะเป็นข้าวเบา (ข้าวที่มีอายุเก็บเกี่ยวตั้งแต่ 90-120
  วันนับตั้งแต่เพาะกล้า) เมื่อสีเป็นข้าวสาร รสชาดไม่อร่อย

  3. ข้าวเปลือกหอมมะลิ เป็นข้าวที่ปลูกในพื้นที่ที่เป็นดินทราย เช่น
  บริเวณแถบภาคตะวันออกเฉียงเหนือ มีลักษณะเด่น คือเมื่อหุงจะมีกลิ่นหอม และข้าวจะนุ่ม
  เม็ดสวยน่ารับประทาน

  4. ข้าวเปลือกนาดินทราย หรืออาจเรียกว่าข้าวเปลือกเสาไห้ เพราะมีคุณสมบัติที่คล้ายคลึงกัน
  เป็นข้าวที่ปลูกบริเวณพื้นดินนาทรายบริเวณภาคกลางและภาคเหนือ
  ข้าวสารที่สีได้เมื่อหุงมีลักษณะแข็งร่วนและหุงขึ้นหม้อ

  แหล่งที่มาของข้าวเปลือกนั้นจะมีอยู่ทั่วประเทศ แต่ส่วนใหญ่จะมาจากภาคกลาง เช่น
  จังหวัดกำแพงเพชร นครสวรรค์ พิจิตร พิษณุโลก ปทุมธานี สุพรรณบุรี พระนครศรีอยุธยา เป็นต้น
  ส่วนข้าวเปลือกหอมมะลินั้นจะมาจากภาคตะวันออกเฉียงเหนือ เช่นจังหวัด บุรีรัมย์ ขอนแก่น
  ร้อยเอ็ด ศรีสะเกษ และมหาสารคาม เป็นต้น

  เนื่องจากข้าวเปลือกเป็นสินค้าเกษตร
  ซึ่งโดยทั่วไปสินค้าเกษตรจะมีราคาเปลี่ยนแปลงขึ้นลงอยู่ในระดับสูง
  นอกจากนี้ยังมีลักษณะเป็นสินค้าตามฤดูกาล
  กล่าวคือข้าวเปลือกนาปีในช่วงเดือนธันวาคม-กุมภาพันธ์ จะเป็นช่วงที่เก็บเกี่ยวผลผลิตสูง
  ราคาจึงต่ำกว่าช่วงอื่น อย่างไรก็ตาม ยังมีบางส่วนที่พ่อค้าหรือชาวนาเก็บไว้ในฉาง
  เพื่อจำหน่ายในช่วงที่มีน้อยหรือไม่มีข้าวเปลือกนาปี
  จึงเห็นได้ว่าข้าวเปลือกนาปีสามารถรับซื้อได้ตลอดทั้งปี แต่ซื้อได้ในราคาที่แตกต่างกัน

  ในการรับซื้อข้าวเปลือกนั้นจะต้องมีการตรวจสอบคุณภาพของข้าวเปลือก เช่น มีความชื้นเท่าไร
  พร้อมที่จะนำไปสีได้เลยหรือไม่ ตามปกติแล้ว บริษัทจะรับซื้อข้าวเปลือกที่มีความชื้นประมาณ 14%
  เพราะถ้าความชื้นมากเกินไป เมื่อเวลาสีออกมาแล้วจะทำให้สีไม่สวยเป็นเชื้อราง่าย
  แต่ถ้ามีความชื้นต่ำเกินไป เมื่อเวลาสีแล้วข้าวจะหักง่าย แต่อย่างไรก็ตาม บริษัทฯ มีอุปกรณ์ต่าง
  ๆ ในห้องปฏิบัติการที่ทันสมัย และสามารถรับซื้อข้าวเปลือกที่มีความชื้นสูง
  เพราะบริษัทมีเครื่องอบข้าวเปลือกซึ่งพร้อมที่จะอบข้าวเปลือกที่มีความชื้นมากไป
  โดยเฉพาะข้าวเปลือกนาปรังที่ทำการเก็บเกี่ยวในช่วงฤดูฝน

  ในการรับซื้อข้าวเปลือกนั้น ส่วนใหญ่บริษัทจะรับซื้อจากนายหน้า (Broker)
  ซึ่งมีจำนวนมากรายและไม่มีรายใดรายหนึ่งมียอดซื้อข้าวเปลือกจากบริษัทเกิน 30%
  เนื่องจากทางบริษัทเองก็ระวังไม่ให้เกิดความเสี่ยงจากการที่จะมีนายหน้าจำนวนน้อยราย
  ซึ่งอาจจะทำให้เกิดการฮั้วราคาได้ ขณะนี้ บริษัทฯ
  ได้ริเริ่มซื้อข้าวเปลือกจากสหกรณ์การเกษตรเพื่อการตลาดลูกค้า ธ.ก.ส. หรือ ส.ก.ต.
  ซึ่งมีจำนวนมากรายทั่วประเทศ โดยทาง ส.ก.ต.
  จะเป็นผู้รวบรวมข้าวเปลือกจากชาวนามาขายให้บริษัท นับว่าเป็นการตัด Broker
  ออกไปได้บางส่วน

  ณ ปัจจุบัน ทางบริษัทฯ ได้หันมาซื้อข้าวสารในท้องตลาดแทนที่จะซื้อข้าวเปลือก
  เนื่องจากทางบริษัทฯ พบว่าในบางช่วงเวลาราคาข้าวสารกลับมีราคาถูกกว่าการที่บริษัทฯ
  จะไปซื้อข้าวเปลือกแล้วนำมาสีเป็นข้าวสาร
  ซึ่งการตัดสินใจว่าจะซื้อข้าวเปลือกหรือข้าวสารแต่ละครั้งจะต้องคำนวณว่าต้นทุนการซื้ออย่างใดจะถูกที่สุด

  -----------------------------------------------------------------------
  5. ผลกระทบต่อสิ่งแวดล้อม

  -----------------------------------------------------------------------

การดำเนินงานด้านคุณภาพ ความปลอดภัย อาชีวอนามัยและสิ่งแวดล้อม

ในกระบวนการผลิตในสถานประกอบกิจการตั้งแต่เริ่มต้นจนถึงขั้นตอนสุดท้าย บริษัทฯ
ได้ดำเนินการควบคุมมลภาวะที่ก่อให้เกิดผลกระทบด้านสิ่งแวดล้อมและสังคม เช่น
ในกรณีของฝุ่นละออง บริษัทฯ ได้ติดตั้งระบบบำบัดมลพิษอากาศ ซึ่งได้แก่ระบบ Bag filter
และระบบ Cyclone เพื่อช่วยในการดักฝุ่นละออง ทางด้านระบบลำเลียงวัตถุดิบต่าง ๆ
เป็นระบบปิดทั้งหมด เพื่อลดการฟุ้งกระจายของฝุ่นละออง สำหรับกรณีของน้ำเสีย บริษัทฯ
ได้ใช้ระบบบำบัดน้ำเสียแบบ Aerated Lagoon (สระเติมอากาศ), บ่อตกตะกอน และระบบ
Oxidation Ditch (คลองวนเวียน) ในการบำบัดน้ำเสียก่อนที่จะปล่อยออกสู่ธรรมชาติ เป็นต้น
สำหรับผลิตภัณฑ์พลอยได้ (By Product) ก็มีอยู่หลายชนิด ซึ่งทุกชนิดจะสามารถขายได้ทันที
หรือใช้เป็นวัตถุดิบของขั้นตอนกระบวนการผลิตต่อไปได้ เช่น
แกลบก็สามารถนำไปเป็นเชื้อเพลิงผลิตกระแสไฟฟ้า รำข้าวก็นำไปสกัดเป็นน้ำมันรำข้าวได้
ส่งผลให้บริษัทฯ สามารถลดปริมาณของเสียได้อีกทางหนึ่ง แต่สุดท้ายแล้วบริษัทฯ
จะไม่มีวัตถุดิบหรือผลิตภัณฑ์พลอยได้เหลือใช้ที่ส่งผลกระทบต่อสภาวะสภาพแวดล้อมและสังคมแต่อย่างใด

ในกระบวนการผลิตขี้เถ้าแกลบเพื่อส่งออกโดยใช้เตาเผาแกลบนั้น ทางบริษัทฯ
มีการควบคุมปัญหาเรื่องฝุ่นละอองจากปล่อง โดยติดตั้งระบบบำบัดมลพิษอากาศ 2 แบบ ได้แก่ ระบบ
Multi Cyclone ใช้หลักแรงเหวี่ยงหนีศูนย์กลาง และระบบ Wet Scrubber
ใช้หลักการสเปรย์น้ำเป็นตัวจับ
ซึ่งระบบดังกล่าวจะทำหน้าที่ดักเอาฝุ่นละอองขี้เถ้าจากการเผาแกลบไว้
การลำเลียงแกลบและขี้เถ้าใช้เป็นระบบปิดทั้งหมดทำให้ลดปัญหาการฟุ้งกระจายของฝุ่นละอองได้
และนอกจากนี้ทางบริษัทฯ ได้หมั่นตรวจสอบระบบดังกล่าวอย่างสม่ำเสมอ
เพื่อให้ระบบสามารถทำงานได้อย่างมีประสิทธิภาพ อีกทั้งในกระบวนการผลิตทุกส่วนของบริษัทฯ
ยังมีการหยุดเครื่องจักรประจำปี (Shut down) เพื่อซ่อมแซม แก้ไข และปรับปรุงเครื่องจักรต่าง
ๆ ให้มีประสิทธิภาพดียิ่งขึ้นและสามารถใช้การได้เหมือนเดิม
และเพื่อเป็นการเฝ้าระวังปัญหาผลกระทบด้านสิ่งแวดล้อมนั้น บริษัทฯ
ได้ดำเนินการตรวจวัดคุณภาพสิ่งแวดล้อม ซึ่งได้แก่ คุณภาพอากาศจากปล่อง
คุณภาพอากาศในบรรยากาศ คุณภาพน้ำเสีย คุณภาพน้ำผิวดิน คุณภาพน้ำใต้ดิน
การตรวจวัดระดับเสียง 24 ชั่วโมง และการตรวจวัดคุณภาพอากาศแบบ Real Time
โดยทางบริษัทได้รับการสนับสนุนและดำเนินการตรวจวัดคุณภาพสิ่งแวดล้อมจากสำนักงานนโยบายและแผนพลังงาน
กระทรวงพลังงาน โดยมีระยะเวลาการตรวจวัดทุก 3 เดือนต่อครั้ง
ซึ่งจากผลการตรวจวัดคุณภาพสิ่งแวดล้อมที่ผ่านมา พบว่าส่วนใหญ่มีค่าอยู่ในเกณฑ์มาตรฐาน
ทั้งตามประกาศของกระทรวงอุตสาหกรรม และประกาศของคณะกรรมการสิ่งแวดล้อมแห่งชาติ
แต่จะมีค่าที่เกินมาตรฐานบ้าง ซึ่งได้แก่ คุณภาพอากาศจากปล่อง
ซึ่งสาเหตุนั้นส่วนใหญ่เกิดจากเครื่องจักรต่าง ๆ ที่เสื่อมสภาพไปตามระยะเวลาการใช้งาน
อย่างไรก็ตามทางบริษัทฯ เองก็ได้คอยดำเนินการปรับปรุงแก้ไข ตรวจสอบ
และเฝ้าระวังปัญหาอยู่เป็นประจำ เพื่อลดผลกระทบสิ่งแวดล้อมที่อาจจะเกิดขึ้น

การพัฒนาธุรกิจอย่างยั่งยืนไปกับสิ่งแวดล้อมและสังคม

ทางบริษัทฯ ได้ร่วมมือกับหน่วยงานภาคราชการ และภาคชุมชน
ร่วมกันจัดตั้งคณะกรรมการไตรภาคีโครงการโรงไฟฟ้าพลังงานหมุนเวียน บริษัท พีอาร์จี พืชผล
จำกัด ขึ้น ประกอบด้วยตัวแทนจากภาคราชการ ภาคชุมชน และภาคบริษัทฯ
โดยมีวัตถุประสงค์เพื่อช่วยกันดูแลสอดส่องและป้องกันผลกระทบด้านสิ่งแวดล้อมที่เกิดจากโรงไฟฟ้าเป็นสำคัญ
และร่วมกันทำกิจกรรมที่เป็นประโยชน์กับชาวบ้านในพื้นที่
อีกทั้งยังได้กำหนดให้มีการประชุมคณะกรรมการไตรภาคีเป็นประจำทุกเดือน
เพื่อใช้เป็นเวทีในการแลกเปลี่ยนความคิดเห็น แจ้งข่าวสาร และร้องเรียนปัญหาต่าง ๆ
ที่เกิดจากบริษัทฯ ซึ่งจากผลกการดำเนินงานที่ผ่านมาคณะกรรมการไตรภาคีฯ
ได้มีบทบาทอย่างมากในการช่วยกันร่วมแก้ไขปัญหาที่เกิดจากโรงไฟฟ้า
ถึงแม้ว่าปัญหาที่เกิดขึ้นจะไม่รุนแรง แต่ก็ต้องให้ความสำคัญในทุกกรณี
ด้วยเหตุนี้ทำให้คณะกรรมการไตรภาคีของบริษัทฯ ได้รับรางวัลด้านกำกับดูแลดีลำดับที่ 1
สำหรับโรงไฟฟ้าขนาดเล็กในปี 2549 จากสำนักงานนโยบายและพลังงาน กระทรวงพลังงาน
และในปี 2550 คณะกรรมการไตรภาคีของบริษัทฯ ก็ได้รับรางวัลด้านการกำกับดูแลดีเด่นลำดับที่ 1
เป็นปีที่สอง และปี 2551 ได้รับใบประกาศเกียรติบัตรโครงการธรรมาภิบาลสิ่งแวดล้อม
กระทรวงอุตสาหกรรม ด้านการรักษาสิ่งแวดล้อมได้ดี

นอกจากกิจกรรมของคณะกรรมการไตรภาคีแล้วนั้น บริษัทฯ
เองก็ยังมีกิจกรรมที่เป็นประโยชน์ต่อชุมชน และให้ความร่วมมือกับหน่วยงานต่าง ๆ เช่น
กิจกรรมวันเด็กแห่งชาติ กิจกรรมถวายเทียนพรรษา ร่วมกิจกรรมกับหน่วยราชการในพื้นที่
มอบข้าวสารช่วยในการจัดกิจกรรม และตามโอกาสต่าง ๆ เป็นต้น